Document ID: /roh_data/filtered/fineweb-2-filterrobots_roh.jsonl.gz/6215

La radunanza communala da Schiers refusa la fundaziun d'ina «Pro Schiers». Tar la tractanda da fundar in'instituziun dal dretg public «Pro Schiers» ensemen cun la vischnanca burgaisa hai dà ina proposta ord la radunanza da betg entrar en materia. A questa proposta da refusar ha la radunanza lura dà suatientscha cun 82 geas e 46 nas.
L’instituziun «Pro Schiers» vess gì l’incumbensa da far pli attractiv il center dal vitg cun stgaffir plazzas da parcar centralas, regular meglier il traffic e promover investiziuns per far pli bel il maletg dal vitg. Ils davos onns han ils da Schiers numnadamain registrà adina pli pauc interess per las prestaziuns dal commerzi el center.
Plinavant han ils da Schiers approvà unanimamain il quint 2016 – quel serra tar entradas da passa 14 milliuns francs cun in surpli da var 290'000 francs.
RR novitads 06:00